Շարունակում ենք հավաքագրել և Ձեր ուշադրությանը ներկայացնել Հայոց Ցեղասպանության 100-ամյա տարելիցին նվիրված միջոցառումները, հավաքներն ու բողոքի երթերն աշխարհի տարբեր անկյուններից: Այս պահին Ձեզ ենք ներկայացնում ՌԴ խոշոր քաղաքներից Նիժնի Նովգորոդում կայացած բողոքի ակցիան: Քաղաքից Culture.AM-ի հետ հետ զրույցում նշեցին, որ հայ համայնքը հավաքվել է տեղի հայկական եկեղեցու բակում ու բողոքի երթով շարժվել քաղաքի կենտրոնական փողոցներով: Ավելին, այս առիթով փակվել է երթևեկությունը քաղաքի գլխավոր կամուրջի վրա, իսկ հոծ բազմությունը մի քանի ժամ միասնական բարձրաձայնել է 20-րդ դարի առաջին ոճրագործութունը: